དར་དམར་ཡུར་བའི་བླ་སྲོག་ཕྱིར་རྙེད་པར་བྱེད་དགོས།ང་རང་དར་ཅིག་ལ་ཧད་དུ་བཅུག་སོང་།རང་གིས་རང་ལདར་དམར་ཡུར་བའི་བླ་སྲོག་ནི་ཅི་ཞིག་རེདཅེས་དྲིས།ཡང་གློ་བུར་དུ་གཉིད་ལས་སད་པ་ལྟརདེ་འདྲི་དགོས་སམ།ཤི་རྒྱུ་མེད་པའི་ཀྲང་བསྟན་འཛིན་ཁྱོད་ཀྱིས་རང་མགོ་རང་ཐོན་བྱས་ནས་ཆ་རྐྱེན་མེད་ཀྱང་ཆ་རྐྱེན་བསྐྲུན་ནས་བསྒྲུབ་པ་དེ་རེད།དེ་མ་ཐག་བརྙན་ཡོལ་ངོས་སུ་ལིན་རྫོང་གི་མི་རྣམས་ཀྱིས་གློག་བཀར་ནས་མཚན་མོར་ཡང་ངལ་རྩོལ་བྱེད་པའི་པར་རིས་དང་།སྐེད་པར་ཐག་པ་བརྒྱབ་ཅིང་ལག་ཏུ་ཐོ་བ་དང་ལྕགས་འཛེར་བཟུང་ནས་རྫས་ཁུང་བརྟོལ་བའི་པར་རིས།མི་བཞི་རུ་ཁག་གཅིག་ཏུ་བྱས་ཏེ་ཆུ་རགས་སྟེང་ས་རྡུང་བའི་པར་རིས།ཆ་རྒྱུས་ལྡན་པའི་པར་རིས་འདི་དག་དར་དམར་ཡུར་བའི་ནང་གི་ཆུ་ལྟར་ཀླད་པའི་ནང་ཤང་ཤང་དུ་བཞུར་བྱུང་།ང་ངོ་མ་དགའ་བྱུང་།མ་བསམ་ས་ནས་ང་ལ་མངགས་བཅོལ་བྱས་པའི་ལས་ཀ་ནི་ང་ལ་མཚོན་ནས་བཤད་ན་ཆེས་སླ་མོ་དེ་རེད།ང་མྱུར་མོར་ཡར་ལངས་ནས་སྐད་གསེང་མཐོན་པོསབཟང་གིདོན་དག་འདི་ཨ་ཁུ་དར་དམར་ཡུར་བས་ཁས་བླངས་བ་ཡིན་ཞེས་བཤད།སྙིང་ཆུང་ལྷོག་ལྷོག་ཏུ་ལྡིང་རྗེས་ངས་རང་ལ་ཧ་ཅང་ཆ་རྒྱུས་ཡོད་པའི་དར་དམར་ཡུར་བའི་བརྗོད་དོན་གླུ་དབྱངས་སྟེརི་དང་གཙང་བོས་ངེས་པར་དུ་ལྭ་གསར་གྱོན་པཞེས་པ་དེ་བླངསཐའེ་དཔང་རི་བོ་གཤགསཀྲང་ཧི་ཆུ་བོ་རི་བོ་ཕུགལིན་རྫོང་མི་དམངས་བློ་སྟོབས་ཆེདམ་བཅའ་བཞག་ནས་རི་ཆུ་ཐམས་ཅད་བསྐྱར་བསྒྲིགས་བྱས།སེམས་ནང་གསེར་གྱི་ཉི་མ་ཤརདམག་རྟ་ཁྲི་སྟོང་གིས་ཐའེ་དཔང་རྒོལམའོ་ཙེ་ཏུང་གི་དགོངས་པས་བཀོད་འདོམས་བྱསརི་དང་གཙང་བོས་ངེས་པར་དུ་ལྭ་གསར་གྱོན་དགོསཚན་པ་དང་པོ་བླངས་ཚར་བ་དང་།ངས་ཅོག་ཙེ་སྟེང་ཤུགས་ཀྱིས་རྡེབ་པའི་སྒྲ་དེས་རོང་ཐར་ཡང་འདར་རུ་བཅུག་སོང་།ང་རང་དགོད་ཞོར་དུ་ཁོ་ལ་པྲ་ཚགས་མཁན།ཨ་ཁུ་དར་དམར་ཡུར་བས་ཁྱོད་ལ་ཆང་མགྲོན་བྱེདཞེས་བཤད་པ་ཡིན།